Thuirt an iomairt airson neo-eisimeileachd do dh'Alba gu bheil aithisg ùr air sochairean sòisealta a' dearbhadh nach eil an siostam a th' ann freagarach do dh'Alba, aig a bheil diofar fheumalachdan seach an còrr den Rìoghachd. Tha feadhainn a tha an aghaidh neo-eisimeileachd ag ràdh nach ruigeadh Alba air na chosgadh sochairean. Tha an aithisg ùr bho Institud an Eòlais Fhiscal ag ràdh gum biodh Alba neo-eisimeileach air chothrom atharrachadh mòr a thoirt air siostam nan sochairean sòisealta, ach gum faodadh trioblaid a bhith ann fhathast le cosgais mu choinneimh seann aois an t-sluaigh.